ai4bharat/Pralekha huggingface dataset:
ரெயில்வே அமைச்சகம்
இ- அலுவலக நிர்வாகத்தின் 2ஆம் கட்டத்திற்கு இந்திய ரயில்வே ரயில்டெல் நிறுவனத்துடன் புரிந்துணர்வு ஒப்பந்தத்தில் கையெழுத்திட்டுள்ளது
2ஆம் கட்டத்தில், 34 ரயில்வே கோட்டங்களில் 2020 ஜூன் 30க்குள் என்ஐசி இ-அலுவலக தொகுப்பில் 39000 பயனாளிகளை ரயில்டெல் பதிவு செய்யும்
1ஆம் கட்டத்தில் இந்திய ரயில்வேயின் 58 பிரிவுகள் ரயில்டெல் நிறுவனத்தால் காகிதமில்லா அலுவலகங்களாக மாற்றப்பட்டுள்ளன
58 பிரிவுகளில் 50000 பயனாளிகளுக்கான என்ஐசி இ-அலுவலக செயல்பாடு 1ஆம் கட்டத்தில் வெற்றிகரமாக நிறைவு செய்யப்பட்டப்பின் ரயில்வே அமைச்சகத்தின்கீழ் உள்ள பொதுத்துறை மினிரத்னாவான ரயில்டெல் நிறுவனத்துடன் புரிந்துணர்வு ஒப்பந்தத்தில் இந்திய ரயில்வே கையெழுத்திட்டுள்ளது. 2ஆம் கட்டத்தில், 34 ரயில்வே கோட்டங்களில் 2020 ஜூன் 30க்குள் என்ஐசி இ-அலுவலக தொகுப்பில் 39000 பயனாளிகளை ரயில்டெல் பதிவு செய்யும். 1ஆம் கட்ட என்ஐசி இ-அலுவலக செயல்பாட்டுக்கான பணிகள் 2020 மார்ச் மாதத்திற்குள் நிறைவடையும் என்ற நிர்ணயிப்போடு தொடங்கப்பட்டன. ஆனால், மின்னல் வேகத்தில் பணிகள் முடிக்கப்பட்டு உரிய காலத்திற்குள் 58 பிரிவுகளில் 50000 பயனாளிகளுக்கான என்ஐசி இ-அலுவலக செயல்பாடு வெற்றிகரமாக நிறைவு செய்யப்பட்டது. இந்தத் தொகுப்பை கையாளும் நிர்வாகிகளுக்கும் 6 மாதங்களுக்குள் பயிற்சி அளிக்கப்பட்டது.
ரயில்வே வாரிய இடி/டிடி திரு. உமேஷ் பலோண்டா, ரயில்டெல் நிறுவனத்தின் ஜிஎம் / ஐடி திட்டம் திருமதி ஹரிதிமா ஜெய்பூரியார் ஆகியோர் இந்தப் புரிந்துணர்வு ஒப்பந்தத்தில் கையெழுத்திட்டனர். ரயில்வே வாரியத் தலைவர் திரு.வினோத்குமார் யாதவ், உறுப்பினர் திரு. பிரதீப் குமார், ரயில்டெல் நிறுவனத் தலைவர் மற்றும் நிர்வாக இயக்குநர் திரு.புனீத் சாவ்லா மற்றும் ரயில்வே, ரயில்டெல் மூத்த அதிகாரிகள் இந்நிகழ்வில் கலந்து கொண்டனர்.
காகிதம் இல்லாத இ-அலுவலக கலாச்சாரம் நிர்வாகச் செலவைக் குறைப்பதோடு உலகின் மிகவும் அவசரத் தேவைகளில் ஒன்றாகவும் நாட்டில் உள்ள ஒவ்வொரு குடிமகனுக்கும் நேரடியாக தாக்கத்தை ஏற்படுத்தும் கரியமிலவாயு வெளியேற்றத்தையும் குறைக்கும்.
------
(Visitor Counter : 99
சட்டம் மற்றும் நீதித்துறை அமைச்சகம்
தொலைதூர - சட்ட திட்டத்தின் வெற்றி கதைகள் குறித்த முதல் இ-பதிப்பை, "தொலைதூரத்தில் உள்ளவர்களை சென்றடைதல் - பயனாளிகளின் குரல்கள்" என்ற தலைப்பில் நீதித்துறை வெளியிட்டுள்ளது
தொலை தூர சட்ட திட்டத்தின் பயணத்தை நினைவுகூரும் வகையில், நீதித்துறை தனது முதல் கையேட்டை “தொலைதூர சட்டம் - தொலைதூரத்தில் உள்ளவர்களை சென்றடைதல் - பயனாளிகளின் குரல்கள் ”என்ற புத்தகத்தை வெளியிட்டுள்ளது. இது பயனாளிகளின் உண்மையான வாழ்க்கைக் கதைகள் மற்றும் தொலை தூர சட்ட திட்டத்தின் மூலம் தங்களின் அன்றாட பிரச்னைகளை தீர்க்க அவர்கள் பெற்ற உதவிகள் ஆகியவற்றின் தொகுப்பு. தற்போது 29 மாநிலங்கள் மற்றும் யூனியன் பிரதேசங்களில் 260 மாவட்டங்களின் 29860 வழக்குகளை இது உள்ளடக்கியுள்ளது. தொலைதூர பகுதிகளில் 3 லட்சத்துக்கும் மேற்பட்ட பயனாளிகளுக்கு தொலை-தூர சட்ட திட்டம் ஆலோசனைகளை வழங்கியுள்ளது.
சட்ட உதவியை பெறுவதில் கிராமத்தினரை ஊக்குவிப்பதில், சட்டஉதவி தன்னார்வலர்கள் மற்றும் கிராம அளவிலான தொழில் முனைவோரின் பங்கை இந்த புத்தகம் எடுத்து கூறுகிறது. பிரச்னைகளை தீர்க்கும் மாற்று வழிகள் மூலம், சாதாரண மக்களின் அச்சத்தை இது நீக்கியுள்ளது.
அநீதிக்கு எதிராக பேராடுதல், சொத்து பிரச்னைக்கு தீர்வு, கொவிட் நெருக்கடியில் இருந்து நிவாரணம், தகவல்கள் மூலம் மேம்பாடு, நடைமுறை சிக்கல்களை கடந்து செல்லுதல், குடும்ப வன்முறைகளுக்கு எதிரான நடவடிக்கை என 6 பிரிவுகளில் பலரது அனுபவ கதைகள் இந்த புத்தகத்தில் இடம் பெற்றுள்ளன.
இந்த இ-புத்தகத்தை படிக்க இங்கே கிளிக் செய்யவும்.
Click here to see “Tele-Law - Reaching the Unreached, Voices of the beneficiaries booklet
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்: https://pib.gov.in/PressReleasePage.aspx?PRID=1658004 –
-----
(Visitor Counter : 147
குறு சிறு மற்றும் நடுத்தர தொழில் துறை அமைச்சகம்
காதி நிறுவனத்தின் விற்பனை நிலையங்களை புதுப்பிப்பதன் மூலம் காதித்துறையை மறுசீரமைப்பு செய்வதை காதி சீர்திருத்தம் மற்றும் வளர்ச்சித் திட்டம் நோக்கமாகக் கொண்டுள்ளது
நூற்பாளர்கள் மற்றும் நெசவாளர்களின் வேலைவாய்ப்பு மற்றும் வருவாயை அதிகரிக்க, காதி நிறுவனத்தின் விற்பனை நிலையங்களை புதுப்பிப்பதன் மூலம் காதித்துறையை மறுசீரமைப்பு செய்வதை, காதி சீர்திருத்தம் மற்றும் வளர்ச்சித் திட்டம் நோக்கமாகக் கொண்டுள்ளது.
காதி சீர்திருத்தம் மற்றும் வளர்ச்சித் திட்டத்தின் கீழ், விற்பனை நிலையங்களை புதுப்பிப்பது, காதிப் பொருட்களின் விற்பனையை அதிகரிப்பதை நோக்கமாகக் கொண்டுள்ளது.
கடந்த 2019-20ஆம்ஆண்டில் ரூ.4,211.26 கோடிக்கும், 2020-21ஆம் ஆண்டில் ரூ.3,527.71 கோடிக்கும், 2021-22ஆம் ஆண்டில் ரூ.5,051.72 கோடிக்கும் காதிப் பொருட்கள் விற்பனையானது. கொவிட்-19 பெருந்தொற்றுக் காரணமாக 2020-21ஆம் ஆண்டு விற்பனை குறைந்தது.
இத்திட்டம் தொடங்கப்பட்டதிலிருந்து 2009-10 ஆம் ஆண்டில் ரூ.2,966.55 லட்சம் செலவில் 358 விற்பனை நிலயங்கள் புதுப்பிக்கப்பட்டன. 2021-22-ஆம் ஆண்டில் 47 விற்பனை நிலையங்கள் புதுப்பிக்கப்பட்டன. சென்னையில், ரூ.393.47 லட்சம் செலவில், 26 காதி விற்பனை நிலையங்கள் புதுப்பிக்கப்பட்டுள்ளன. மதுரையில் ரூ.133.01 லட்சம் 11 விற்பனை நிலையங்கள் புதுப்பிக்கப்பட்டன.
இத்தகவலை, மக்களவையில் இன்று மத்திய சிறு, குறு மற்றும் நடுத்தர தொழில்துறை இணை அமைச்சர் திரு பானுபிரதாப் சிங் வர்மா, எழுத்துபூர்வமாகத் தெரிவித்தார்.
பிரதமர் அலுவலகம்
ஒடிசா மாநிலம் கஞ்சம் மாவட்டத்தில் நடந்த பேருந்து விபத்தில் உயிரிழந்தவர்களுக்குப் பிரதமர் இரங்கல்
பிரதமர் நிவாரண நிதியிலிருந்து இழப்பீடு அறிவிப்பு
ஒடிசா மாநிலம் கஞ்சம் மாவட்டத்தில் நடந்த பேருந்து விபத்தில் உயிரிழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். உயிரிழந்தவர்களின் குடும்பத்தினருக்கு பிரதமர் நிவாரண நிதியிலிருந்து தலா ரூ.2 லட்சம் வழங்கப்படும் என பிரதமர் அறிவித்துள்ளார். காயமடைந்தவர்களுக்கு ரூ.50,000 அளிக்கப்படும்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“ஒடிசாவின் கஞ்சம் மாவட்டத்தில் நடந்த பேருந்து விபத்து வேதனையளிக்கிறது. இந்த விபத்தில் உயிரிழந்தவர்களுக்கு ஆழ்ந்த இரங்கலைத் தெரிவித்துக் கொள்கிறேன். காயமடைந்தவர்கள் விரைந்து குணமடைய பிரார்த்திக்கிறேன். உயிரிழந்தவர்களின் குடும்பத்தினருக்கு தலா ரூ.2 லட்சம், பிரதமரின் நிவாரண நிதியிலிருந்து வழங்கப்படும். காயமடைந்தவர்களுக்கு ரூ.50,000 அளிக்கப்படும்: பிரதமர்”.
AP/PKV/RR/KRS
கூட்டுறவு அமைச்சகம்
கூட்டுறவு சங்கங்களை அரசு இ-மார்க்கெட்பிளேஸ் இணையதளத்தில் இணைக்கும் நிகழ்ச்சியை மத்திய உள்துறை அமைச்சர் திரு அமித் ஷா தொடங்கி வைத்தார்.
மத்திய உள்துறை மற்றும் கூட்டுறவுதுறை அமைச்சர் திரு அமித் ஷா, இன்று புது தில்லியில் கூட்டுறவு சங்கங்களை அரசு இ-மார்க்கெட்பிளேஸ்  இணையதளத்தில் இணைக்கும் நிகழ்ச்சியை தொடங்கி வைத்தார். மத்திய அரசின் கூட்டுறவு அமைச்சகம், இந்திய தேசிய கூட்டுறவு ஒன்றியம் மற்றும் ஜிஇஎம் -ஆல் ஏற்பாடு செய்யப்பட்ட நிகழ்ச்சியில், மத்திய வர்த்தகம் மற்றும் தொழில்துறை அமைச்சர் திரு பியூஷ்கோயல், மத்திய கூட்டுறவு மற்றும் வடகிழக்கு மண்டல மேம்பாட்டுத் துறை இணை அமைச்சர் திரு பி.எல்.வர்மா ஆகியோர் கலந்து கொண்டனர்.
அமித் ஷா தமது உரையில், இந்திய வரலாற்றில் இன்று மிக முக்கியமான நாள். 1942 ஆம் ஆண்டு, ஆகஸ்ட் 9 ஆம் தேதி, காந்தியடிகள் ஆங்கிலேயர் ஆட்சிக்கு எதிராக வெள்ளையனே வெளியேறு இயக்கத்தைத் தொடங்கினார், இன்று ஆகஸ்ட் 9 ஆம் தேதி விடுதலையின் அமிர்தப் பெருவிழா நிகழ்வில் மற்றொரு முக்கியமான பணி நடைபெறுகிறது. இதில் நாட்டிலுள்ள கூட்டுறவு சங்கங்களுக்கு ஜிஇஎம் அணுகல் வழங்கப்பட்டது. கூட்டுறவுத் துறையில் அபரிமிதமான ஆற்றல்கள் இருப்பதாகவும், இந்தத் துறையின் விரிவாக்கத்திற்கு ஜிஇஎம் மிகவும் பயனுள்ள தளமாக இருக்கும் என்றும் அவர் கூறினார். அரசாங்கத்தின் பெரும்பாலான அலகுகள் ஜிஇஎம் மூலம் வாங்குகின்றன, எனவே கூட்டுறவு நிறுவனங்களும் தங்கள் சந்தையை அதிகரிக்க ஜிஇஎம்மில் சப்ளை செய்யப் பதிவு செய்யத் தயாராக வேண்டும் என்று மத்திய அமைச்சர் கூறினார். இந்திய தேசிய கூட்டுறவு ஒன்றியம் கூட்டுறவுகளின் சந்தைப்படுத்தலை விரிவுபடுத்த வேண்டும் என்றும், இதற்கு ஜிஇஎம்- ஐ விட சிறந்த வழி இருக்க முடியாது என்றும் அவர் கூறினார்.
சுதந்திரத்திற்குப் பிறகு புறக்கணிக்கப்பட்டிருந்த இந்தத் துறையின் விரிவாக்கத்தை, பிரதமர் நரேந்திர மோடியின் வரலாற்றுச் சீர்திருத்தங்கள் மற்றும் நவீனமயமாக்கல் மூலம் துரிதப்படுத்துகிறார் என்று அவர் கூறினார். திரு மோடியின் தலைமையின் கீழ், கூட்டுறவு அமைச்சகம் விரிவாக்கத்திற்கான பல நடவடிக்கைகளை எடுத்துள்ளது என்று அவர் தெரிவித்தார்.
கூட்டுறவு சங்கங்களை விரிவுபடுத்த அமைச்சகம் பல்வேறு வகையான கூட்டுறவுகளின் தேசிய அளவிலான தரவுத்தளத்தையும் உருவாக்குகிறது. பயிற்சிக்கான ஏற்பாடுகளும் செய்யப்படும். ஒரு ஏற்றுமதி நிறுவனமும் பதிவு செய்யப்பட்டு வருகிறது, அதற்கான பணிகள் டிசம்பரில் முடிவடையும் என்று திரு ஷா கூறினார். நாடு முழுவதும் உள்ள கூட்டுறவு நிறுவனங்களில் இருந்து ஏற்றுமதி செய்வதற்கான தளத்தை இது வழங்கும். பல மாநில கூட்டுறவுச் சட்டத்திலும் தீவிர மாற்றங்கள் செய்யப்பட்டு வருவதாகவும், திரு நரேந்திர மோடி தலைமையிலான அரசாங்கம் அனைத்து பிஏசிஎஸ்களையும் கணினிமயமாக்க முடிவு செய்துள்ளதாகவும் அவர் கூறினார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1850290
பாதுகாப்பு அமைச்சகம்
2019-20 யூனிட் அப்ரிசியேஷன் விருதுகள் வழங்கப்பட்டன
அந்தமான் மற்றும் நிக்கோபார் தலைமைத் தளபதி லெப்டினன்ட் ஜெனரல் மனோஜ் பாண்டே, கடந்த ஓராண்டில் சிறப்பாக செயல் புரிந்த ஜாட் படைப்பிரிவின் 12 வது காலாட்படை, உத்குரோஷ் கடற்படை விமான தளம், தன்வந்திரி இந்திய கடற்படை மருத்துவமனை கப்பல் ஆகியவற்றிற்கு 2019-20 ஆண்டுக்கான யூனிட் அப்ரிசியேஷன் விருதை இன்று வழங்கினார்.
நிகழ்ச்சியில் பேசிய அவர், இன்று விருது பெற்ற பிரிவினர், கொவிட் பெருந்தொற்று உள்ளிட்ட சவாலான தருணங்களிலும் அதீத ஈடுபாடு மற்றும் கடின உழைப்பை அளித்ததாகக் குறிப்பிட்டு அவர்களுக்குத் தமது பாராட்டுகளைத் தெரிவித்தார்.
ஜாட் படைப்பிரிவின் 12-வது காலாட்படை வீரர்கள் விளையாட்டு போட்டிகளில் திறம்பட செயல்பட்டதற்காக அவர்களுக்கு வாழ்த்துகளைத் தெரிவித்தார். அந்தமான் மற்றும் நிக்கோபார் தீவுகளின் மக்களைப் பாதுகாப்பதற்காக தொடர்ந்து வான் பாதுகாப்பில் ஈடுபட்ட உத்குரோஷ் விமான தள வீரர்களையும், கொவிட் தொற்றால் பாதிக்கப்பட்ட 700க்கும் மேற்பட்டோருக்கு சிகிச்சை வழங்கி அவர்கள் அனைவரையும் குணமடையச் செய்த தன்வந்திரி இந்திய கடற்படை மருத்துவமனை கப்பல் வீரர்களையும் அவர் பாராட்டினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1677435
------
(Visitor Counter : 121
புள்ளியியல் மற்றும் திட்ட அமலாக்கம் அமைச்சகம்
ஜூன் 29-ஆம் தேதி கொண்டாடப்படுகிறது புள்ளியியல் தினம்
தினசரி வாழ்க்கையில் புள்ளியியலின் முக்கியத்துவத்தை எடுத்துரைக்கவும், கொள்கைகளை வடிவமைப்பதில் புள்ளி விவரங்கள் எவ்வாறு உதவிகரமாக இருக்கிறது என்பது குறித்த விழிப்புணர்வை ஏற்படுத்தவும் ஒவ்வொரு ஆண்டும் புள்ளியியல் தினத்தை அரசு கொண்டாடி வருகிறது.
தேசிய அளவில் சிறப்புவாய்ந்த நிகழ்ச்சிகளுள் ஒன்றாக இந்நாள் இடம்பெறுவதுடன், தேசிய புள்ளியியல் நடைமுறையை உருவாக்கி, இத்துறைக்கு ஈடு இணையற்ற பங்களிப்பை வழங்கிய மறைந்த பேராசிரியர் பி.சி. மஹாலனோபிஸ்-ஐ சிறப்பிக்கும் விதமாக, அவரது பிறந்த நாளான ஜுன் 29-அன்று தேசிய புள்ளியியல் தினம் கொண்டாடப்படுகிறது.
கொவிட்-19 பெருந்தொற்றின் காரணமாக புள்ளியியல் தினம் 2021-இன் முக்கிய நிகழ்ச்சி புதுதில்லியில் உள்ள நிதி ஆயோக்கில் இருந்து காணொலிக் காட்சி வாயிலாக நடைபெறும். மத்திய புள்ளியியல், திட்ட அமலாக்கம் மற்றும் திட்டத்துறை இணையமைச்சர்  திரு ராவ் இந்தர்ஜித்சிங் இந்த நிகழ்ச்சியில் சிறப்பு விருந்தினராகக் கலந்துகொள்வார்.
ஒவ்வொரு ஆண்டும் தேசிய முக்கியத்துவம் வாய்ந்த ஏதேனும் ஒரு தலைப்பு கருப்பொருளாகக் கொள்ளப்படும். நிலையான வளர்ச்சி இலக்கு-2  என்பது தேசிய புள்ளியல் தினம் 2021-இன் கருப்பொருளாகும்.
அலுவலகப் புள்ளி விவர முறைக்கு பயனளிக்கும் வகையில் செயல்முறை மற்றும் கோட்பாடு சார்ந்த உயர்தர ஆராய்ச்சி பணிகளில் அளிக்கப்படும் சிறந்த பங்களிப்பையும் இந்தத் தருணத்தின்போது மத்திய புள்ளியியல் மற்றும் திட்ட அமலாக்க அமைச்சகம் அங்கீகரிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1730815
பிரதமர் அலுவலகம்
பிரதமர் திரு நரேந்திர மோடி மற்றும் பின்லாந்து பிரதமர் திருமிகு சன்னா மரின் ஆகியோரிடையே காணொலி உச்சி மாநாடு
பின்லாந்து பிரதமர் திருமிகு சன்னா மரின் உடனான காணொலி உச்சி மாநாட்டை 2021 மார்ச் 16 அன்று பிரதமர் திரு நரேந்திர மோடி நடத்தவிருக்கிறார்.
ஜனநாயகம், சுதந்திரம் மற்றும் சர்வதேச நெறிமுறைகள் சார்ந்த விதிகள் போன்ற பொதுவான மதிப்பீடுகளின் அடிப்படையில் இந்தியா மற்றும் பின்லாந்து ஆகிய நாடுகளுக்கிடையே சிறப்பான நட்புறவு நிலவி வருகிறது.
வர்த்தகம் மற்றும் முதலீடு, கல்வி, புதுமை கண்டுபிடிப்புகள், அறிவியல் மற்றும் தொழில்நுட்பம், ஆராய்ச்சி மற்றும் மேம்பாடு ஆகிய துறைகளில் இரண்டு நாடுகளும் நெருங்கி பணியாற்றி வருகின்றன.
சமுதாய சவால்களை எதிர்கொள்வதற்காக செயற்கை நுண்ணறிவை பயன்படுத்தி குவாண்டம் கணினி ஒன்றை இணைந்து உருவாக்குவதில் இருதரப்பும் ஈடுபட்டுள்ளது.
தொலைதொடர்பு, மின் தூக்கிகள், இயந்திரவியல் மற்றும் புதுப்பிக்கத்தக்க எரிசக்தி, மின்சாரம் போன்ற பல்வேறு துறைகளில் சுமார் நூறு பின்லாந்து நிறுவனங்கள் இந்தியாவில் செயல்பட்டு வருகின்றன.
தகவல் தொழில்நுட்பம், வாகன உதிரி பாகங்கள் மற்றும் உபசரிப்பு துறையில் சுமார் 30 இந்திய நிறுவனங்கள் பின்லாந்தில் செயல்பட்டு வருகின்றன.
2021 மார்ச் 16 அன்று நடக்கவிருக்கும் உச்சி மாநாட்டின் போது இருதரப்பு உறவு குறித்து இரு தலைவர்களும் விரிவாக விவாதிக்க உள்ளனர்.
பரஸ்பர நலன் சார்ந்த பிராந்திய மற்றும் சர்வதேச விஷயங்கள் குறித்த கருத்துகளையும் அவர்கள் பரிமாறிக் கொள்ளவிருக்கிறார்கள். இந்திய-பின்லாந்து கூட்டின் எதிர்கால விரிவாக்கம் குறித்த திட்டத்தை இந்த காணொலி மாநாடு வழங்கும்.
பழங்குடியினர் நலத்துறை அமைச்சகம்
தேசிய பழங்குடியின விடுதலை போராட்ட வீரர்களின் அருங்காட்சியகத்தை விரைவுபடுத்துவதற்கான இரண்டு நாள் தேசிய கருத்தரங்கு போபாலில் நடைபெற்றது
மத்தியப்பிரதேசத்தின் போபாலில் பழங்குடியினர் விடுதலைப் போராட்ட வீரர்களுக்கான அருங்காட்சியகம் தொடர்பான ஒரு தேசிய கருத்தரங்குக்கு ஏற்பாடு செய்யப்பட்டிருந்தது. மத்திய அரசின் பழங்குடியின விவகார அமைச்சகம், குஜராத் பழங்குடியினர் மேம்பாட்டுத்துறை இணைந்து ஏப்ரல் 7 மற்றும் 8-ந்தேதி இந்த இரண்டு நாள் கருத்தரங்கை நடத்தியது. பழங்குடியினர் வரலாறு, விடுதலைப் போராட்ட வீரர்களின் அருங்காட்சியகம் அமைப்பதில் ஈடுபட்டுள்ள வல்லுநர்கள், வரலாற்று ஆசிரியர்கள், கைவினைக் கலைஞர்கள் என ஏராளமானோர் இதில் கலந்து கொண்டனர்.
2016-ம் ஆண்டு ஆகஸ்ட் 15-ந்தேதி தில்லி செங்கோட்டையில் தமது சுதந்திர தின உரையில், பிரதமர் திரு நரேந்திர மோடி, பழங்குடியினத்தைச் சேர்ந்த வெளியில் தெரியாத விடுதலைப் போராட்ட வீரர்களின் பங்களிப்பைப் பிரதிபலிக்கும் அருங்காட்சியகம் அமைக்கப்படும் என்று அறிவித்தார். இதனைத் தொடர்ந்து, குஜராத், ஜார்க்கண்ட், ஆந்திரா, சத்தீஷ்கர், கேரளா, மத்தியப் பிரதேசம், தெலங்கானா, மணிப்பூர், மிசோரம், கோவா ஆகிய மாநிலங்களில் இந்த அருங்காட்சியகங்கள் அமைக்கப்படுவதற்கு மத்திய அமைச்சரவை ஒப்புதல் வழங்கியது. 2021-ம் ஆண்டு நவம்பர் 15-ந்தேதி பழங்குடியினர் கவுரவ தினத்தன்று ஜார்க்கண்டில் பகவான் பிர்சா முண்டா பழங்குடியினர் விடுதலைப்போராட்ட வீரர் அருங்காட்சியகத்தை பிரதமர் திரு நரேந்திர மோடி நாட்டுக்கு அர்ப்பணித்தார்.
இதன் தொடர்ச்சியாக அருங்காட்சியகங்கள் அமைப்பதை விரைவுபடுத்துவது தொடர்பான கருத்தரங்கு கடந்த 7 மற்றும் 8 ஆகிய தேதிகளில் நடைபெற்றது.
மேலும் கூடுதல் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1815357
சிறப்பு சேவைகள் மற்றும் கட்டுரைகள்
சென்னை ஐஐடி வளாகத்தில் உள்ள கேந்திரிய வித்யாலயாவில் கோலாகலமாகக் குடியரசு தினவிழா கொண்டாட்டம்
சென்னை ஐஐடி வளாகத்தில் உள்ள கேந்திரிய வித்யாலயாவில் 74வது குடியரசு தினவிழா கோலாகலமாகக் கொண்டாடப்பட்டது. விழாவை ஒட்டி பள்ளிக் கட்டிடம் மூவண்ணப் பூந்தொட்டிகளாலும் விளக்குகளாலும் அலங்கரிக்கப்பட்டிருந்தது. இந்த விழாவில் கேந்திரிய வித்யாலயாவின் சென்னை மண்டல துணை ஆணையர் திருமதி டி ருக்மணி தலைமை விருந்தினராக கலந்து கொண்டு மூவண்ணக் கொடியை ஏற்றி வைத்தார். ஐஐடி சென்னை கேந்திரிய வித்யாலயாவின் முதுநிலை கணித ஆசிரியை திருமதி எஸ். மைதிலி கௌரவ விருந்தினராகப் பங்கேற்றார். அவர் தமது உரையில் மாணவர்களின் பொறுப்புகள் பற்றி எடுத்துரைத்தார். தங்களுக்கான விருப்பங்களையும் இலக்குகளையும் நிர்ணயித்து அதற்காக திட்டமிட்டு அவற்றை அடைவதற்கு கடுமையாக பாடுபட வேண்டும் என்று அவர் மாணவர்களை வலியுறுத்தினார். இந்த விழாவில் உரையாற்றிய தலைமை விருந்தினர் திருமதி டி. ருக்மணி, குடியரசு தினம் என்பது அரசியலமைப்பு சட்டத்தின் மாண்பை வலியுறுத்தும் நாள் என்பதை எடுத்துரைத்தார். தாய்க்கு மதிப்பளிக்க மாணவர்கள் கற்றுக் கொள்ள வேண்டும் என்றும் இது தாய் நாட்டை மதிப்பதற்கு வழிவகுக்கும் என்றும் அவர் கூறினார்.
குடியரசு தின விழாவையொட்டி "வேற்றுமையில், ஒற்றுமை" என்பதை விளக்கும் வில்லுப்பாட்டு நிகழ்ச்சி நடைபெற்றது. இதையடுத்து மாணவர்களின் தேசப்பற்று மிக்க எழுச்சி உரைகள் இடம்பெற்றன. யோகாவில் தங்களின் திறமைகளை மாணவர்கள் வெளிப்படுத்தினர். குழு நடனங்களும் சேர்ந்திசை நிகழ்ச்சியும் நடைபெற்றன. பல்வேறு பிரிவுகளில் நடைபெற்ற போட்டிகளில் வெற்றி பெற்றவர்களுக்குப் பரிசுகளும் சான்றிதழ்களும் வழங்கப்பட்டன.
முன்னதாக பள்ளியின் முதல்வர் டாக்டர் எம். மாணிக்கசாமி வரவேற்புரையாற்றினார். விழா நிறைவில் துணை முதல்வர் திரு ராஜேஷ்குமார் மிஸ்ரா நன்றி கூறினார்.
தேசிய பாதுகாப்பு கவுன்சில் செயலகம்
மத்திய அரசின் தேசிய பாதுகாப்பு கவுன்சில் செயலகம், பிம்ஸ்டெக் நிபுணர்கள் குழு கூட்டத்துக்கு ஏற்பாடு
இணைய பாதுகாப்பு ஒத்துழைப்புக்கான பிம்ஸ்டெக் நிபுணர்கள் குழுவின் இரண்டு நாள் கூட்டம், மத்திய அரசின் தேசிய பாதுகாப்பு கவுன்சில் செயலகம் சார்பாக, புதுதில்லியில், 2022 14-15 ஆகிய இரண்டு நாட்கள் நடைபெற்றது. 2019 மார்ச்சில், பாங்காக்கில் நடைபெற்ற பிம்ஸ்டெக்கின் தேசிய பாதுகாப்பு தலைவர்கள் சந்திப்பின்போது, பிம்ஸ்டெக்கில் உள்ள நாடுகளின் இணையப் பாதுகாப்பு சவால்களை சமாளிக்க, பிம்ஸ்டெக் நிபுணர் குழு ஒரு செயல் திட்டத்தை உருவாக்க செய்யப்பட்ட ஒப்பந்தத்தின்படி இந்த கூட்டம் நடைபெற்றது.
தேசிய இணைய பாதுகாப்பு ஒருங்கிணைப்பாளர் லெப்டினன்ட் ஜெனரல் ராஜேஷ் பந்த் தலைமையில் நடைபெறும் இந்த கூட்டத்தில், வங்கதேசம், பூடான், இந்தியா, மியான்மர், நேபாளம், இலங்கை மற்றும் தாய்லாந்து ஆகிய நாடுகளின் பிரதிநிதிகள் கலந்து கொள்கின்றனர். இவர்கள் அனைவரும் அந்தந்த நாடுகளின் இணைய பாதுகாப்பு தொடர்பான நிபுணர்கள் ஆவர்.
பாதுகாப்புத் துறையில் முன்னணி நாடாகவுள்ள இந்தியா, இணைய பாதுகாப்பு ஒத்துழைப்பு தொடர்பான கூட்டத்தை ஏற்பாடு செய்வதற்கும், இணைய பாதுகாப்புக்கான செயல் திட்டத்தை உருவாக்குவதற்கும் முயற்சிகளை எடுத்துள்ளது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841482
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 202.79 கோடியைக் கடந்தது
இந்தியாவில் இன்று காலை 7 மணி நிலவரப்படி 202.79 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,68,10,586 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.86 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.47 சதவீதமாக உள்ளது. கடந்த 24 மணி நேரத்தில் 20,742 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,32,67,571.
இந்தியாவில் கடந்த 24 மணி நேரத்தில் 18,313 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,25,337 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.36 கோடி . வாராந்திரத் தொற்று 4.57 சதவீதமாக உள்ளது. தினசரித் தொற்று விகிதம் 4.31 சதவீதமாக பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:https://www.pib.gov.in/PressReleasePage.aspx?PRID=1845211
பாதுகாப்பு அமைச்சகம்
விடுதலையின் அமிர்தப்பெருவிழா இந்திய கடற்படை @75
இந்திய சுதந்திரத்தின் 75 ஆண்டுகளைக் கொண்டாடும் விடுதலையின் அமிர்தப்பெருவிழாவின் ஒரு பகுதியாக, ஒவ்வொரு கண்டத்திலும்  வெளிநாட்டு துறைமுகங்களுக்கு இந்திய கடற்படைக் கப்பல்கள் நினைவுப் பயணங்களை மேற்கொள்கின்றன.
அதன்படி, ஆசியா கண்டத்தில் ஓமன் நாட்டின் மஸ்கட் துறைமுகத்தில் சென்னை பெட்வா கப்பலும், சிங்கப்பூரில் சரயு கப்பலும் பயணம் மேற்கொள்கின்றன. ஆப்பிரிக்கா கண்டத்தின் கென்யா நாட்டின் மொம்பாசா துறைமுகத்தில் திரிகண்ட் கப்பலும், ஆஸ்திரேலியாவின் பெர்த் நகரில் சுமேதா கப்பலும், வட அமெரிக்காவின், அமெரிக்காவைச் சேர்ந்த சான் டியாகோவில் சத்புரா கப்பலும் நிற்கவுள்ளன.
தென் அமெரிக்காவின் பிரேசில் நாட்டின் ரியோ டி ஜெனிரோவுக்கு , தர்காஷ் கப்பலும், ஐரோப்பா கண்டத்தின் இங்கிலாந்து நாட்டின் லண்டன் துறைமுகத்திற்கு தரங்கிணி கப்பலும் செல்கிறது.
இந்த ஒவ்வொரு துறைமுகத்திலும் ஆகஸ்ட் 15 அன்று இந்திய கடற்படை கப்பல்களின் வருகையின் போது இந்திய தூதரகங்களால் பல்வேறு நடவடிக்கைகள் மற்றும் நிகழ்வுகள் திட்டமிடப்பட்டுள்ளன. இவற்றில் மிகவும் முக்கியத்துவம் வாய்ந்தது, புலம்பெயர்ந்த இந்தியர்கள் மற்றும் புகழ்பெற்ற உள்ளூர் பிரமுகர்கள் முன்னிலையில் இந்தக் கப்பல்களில் நமது மூவர்ணக் கொடியை ஏற்றுவதாகும். இந்த நிகழ்வு ஆறு கண்டங்கள், மூன்று பெருங்கடல்கள் மற்றும் ஆறு வெவ்வேறு நேர மண்டலங்களில் பரவியுள்ளது.
லண்டனில் காமன்வெல்த் நினைவு வாயில்களில், இரண்டு உலகப் போர்களின் போது, உச்சபட்ச தியாகம் செய்த இந்திய வீரர்களுக்கு, ஐஎன்எஸ் தரங்கிணியின் குழுவினர் மரியாதை செலுத்துவார்கள். இதேபோல், சிங்கப்பூரில் உள்ள கிராஞ்சி போர் நினைவுச்சின்னம் மற்றும் ஐஎன்ஏ மார்க்கர் ஆகியவற்றில் கப்பல் பணியாளர்கள் / பிரதிநிதிகளால் சம்பிரதாய மலர்வளையம் வைக்க திட்டமிடப்பட்டுள்ளது. மொம்பஸாவில் , முதல் உலகப் போரின் கிழக்கு ஆப்பிரிக்காவில் பணியாற்றிய போது இந்திய சிப்பாய் போராடி உயிர் தியாகம் செய்த டைட்டா தவேட்டா பிராந்தியத்தின் போர்க்களப் பகுதியில் நினைவு தூண் திறப்பு விழாவில் இந்திய கடற்படை குழுவினர் பங்கேற்பார்கள்.
இந்தியாவின் 75வது ஆண்டு சுதந்திர அமிர்தப்பெருவிழா, இந்தியாவின் கடல்சார் தளங்களுக்கு புத்துயிர் ஊட்டுவதற்கான ஒரு வாய்ப்பாகும். இதை நோக்கி, இந்திய கடற்படையால் கடந்த ஓராண்டாக உள்நாட்டிலும் வெளிநாட்டிலும் ஏராளமான நடவடிக்கைகள் மேற்கொள்ளப்பட்டு வருகின்றன. 2021-22 ஆம் ஆண்டில் 75 இந்திய துறைமுகங்களுக்கு நினைவுக் கப்பல் வருகை, குடியரசுத் தலைவரின் கடற்படை ஆய்வு, சுதந்திரத்தின் 75 வது ஆண்டு, லோகயான் 2022 , மும்பையில் நினைவுச்சின்ன தேசியக் கொடியை காட்சிப்படுத்துதல், இந்தியாவின் அனைத்து கடலோர மாவட்டங்களிலும் சமூக நலத்திட்டங்கள் , பல்வேறு நகரங்களில் நடத்தப்படும் சுதந்திரம், படகோட்டம், மலையேறுதல்/ சைக்கிள் ஓட்டுதல், இரத்த தான முகாம்கள், கடலோர சுத்திகரிப்பு முயற்சிகள், இந்தியாவின் வளமான கடல்சார் பாரம்பரியம் குறித்த கருத்தரங்குகள்/ நிகழ்வுகள், வீர விருது வென்றவர்களுக்கு பாராட்டுக்கள் போன்றவை மேற்கொள்ளப்பட்டன.
ஜல்சக்தி அமைச்சகம்
கோபர்தன் முன்முயற்சி இந்தியாவில் உயிரி எரிவாயுத் துறையில் நல்ல பலன்களைத் தரத் தொடங்கியுள்ளது மற்றும் முதலீடுகளை ஊக்கப்படுத்தியுள்ளது
"முழு அரசு" அணுகுமுறையைப் பயன்படுத்தி "கழிவுகளை செல்வமாக" மாற்றுவதை நோக்கமாகக் கொண்ட மத்திய அரசின் கோபர்தன் முன்முயற்சி முதலீடுகளை அதிகரிக்கத் தொடங்கியுள்ளது மற்றும் அழுத்தப்பட்ட உயிரி எரிவாயு  / உயிரி எரிவாயுவுக்கான சூழல் அமைப்பை உருவாக்குவதன் மூலம் நல்ல பலன்களைத் தரத் தொடங்கியுள்ளது. ஒருங்கிணைப்புத் துறையான குடிநீர் மற்றும் சுகாதாரத் துறையால் உருவாக்கப்பட்டு ஜூன் 1, 2023 அன்று மத்திய ஜல்சக்தி அமைச்சர் திரு கஜேந்திர சிங் ஷெகாவத் தொடங்கிய கோபர்தனுக்கான ஒருங்கிணைந்த பதிவு வலைதளம், மாநிலங்கள் / யூனியன் பிரதேசங்கள் மற்றும் சிபிஜி / உயிரி எரிவாயு ஆபரேட்டர்கள் / முதலீட்டாளர்களிடமிருந்து பாராட்டத்தக்க வரவேற்பைப் பெற்றுள்ளது. நாடு முழுவதும் உயிரி எரிவாயு / அழுத்தப்பட்ட உயிரி எரிவாயு  ஆலைகளின் செயல்பாட்டில் உள்ள / கட்டுமானத்தில் உள்ள / இன்னும் தொடங்கப்படாத பதிவு செயல்முறையை நெறிப்படுத்துவதற்காக இந்த வலைத்தளம் தொடங்கப்பட்டது.
கோபர்தன் முன்முயற்சி பயோ கேஸ் / சிபிஜி துறைக்கு உகந்த சூழலை உருவாக்கியுள்ளது, இது தொடங்கப்பட்ட உடனேயே கட்டுமானத்தில் உள்ள 100 க்கும் மேற்பட்ட சிபிஜி ஆலைகளை வலைதளத்தில் பதிவு செய்ததிலிருந்து இது தெளிவாகிறது. இந்திய அரசு தனது கொள்கைகள் மூலம் தொழில்துறையின் வளர்ச்சி மற்றும் வெற்றிக்காகவும், புதுப்பிக்கத்தக்க எரிசக்தித் துறையில் முன்னோடியாக உயிர்வாயு / சிபிஜி துறையை நிறுவவும் இடைவிடாமல் பாடுபட்டு வருகிறது.
வெறும் 60 நாட்களில், 450 மாவட்டங்களை உள்ளடக்கிய 320 சிபிஜி ஆலைகள் மற்றும் 892 உயிரி எரிவாயு ஆலைகள் உட்பட 1200 க்கும் மேற்பட்ட ஆலைகள் வலைத்தளத்தில் பதிவு செய்யப்பட்டுள்ளன. போர்ட்டலில் பதிவுசெய்யப்பட்ட 52 சிபிஜி ஆலைகள் ஒரு நாளைக்கு 6600 டன்னுக்கும் அதிகமான கரிம / விவசாய எச்சங்களை பதப்படுத்தி 300 டிபிடி சிபிஜி மற்றும் 2000 க்கும் மேற்பட்ட டிபிடி கரிம உரத்தை  உற்பத்தி செய்யும் திறனைக் கொண்டுள்ளன.
மக்கும் கழிவுகளை அறிவியல் பூர்வமாக நிர்வகிக்கும் நோக்கத்துடன் கோபர்தன் முன்முயற்சி மேற்கொள்ளப்பட்டுள்ளது , அதே நேரத்தில் கிராமப்புற குடும்பங்களுக்கு வளங்கள் மற்றும் பணப் பயன்களையும் வழங்குகிறது. இந்த முன்முயற்சி மத்திய அரசு, மாநில அரசுகள், தனியார் நிறுவனங்கள் மற்றும் பிற பங்குதாரர்களின் ஆர்வம் மற்றும் முயற்சிகளின் ஒருங்கிணைப்பாகும்.
கலாசாரத்துறை அமைச்சகம்
கலாச்சாரத்திற்கான மத்திய ஆலோசனை குழு கூட்டத்திற்கு கலாச்சார அமைச்சர் தலைமை தாங்கினார்
புதுதில்லியில் உள்ள காந்தி ஸ்மிருதியில் நடைபெற்ற கலாச்சாரத்திற்கான மத்திய ஆலோசனை குழு கூட்டத்திற்கு கலாச்சார அமைச்சர் பிரகலாத் சிங் பாட்டீல் தலைமை தாங்கினார்.
கலப்பு முறையில் நடைபெற்ற இக்கூட்டத்தில், சில உறுப்பினர்கள் நேரடியாகவும் சில உறுப்பினர்கள் காணொலி மூலமாகவும் என அனைத்து உறுப்பினர்களும் பங்கேற்றனர்.
நாடு சுதந்திரம் பெற்று 75 ஆண்டுகள் ஆக இருப்பதை ஒட்டி விடுதலையின் அமிர்த மகோற்சவம் எனும் பெயரில் நடைபெற உள்ள கொண்டாட்டங்கள் தொடர்பாக அரசு எடுத்து வரும் நடவடிக்கைகள் குறித்து இக்கூட்டத்தில் விரிவாக ஆலோசிக்கப்பட்டது.
கலாச்சாரத்திற்கான மத்திய ஆலோசனை குழுவின் உறுப்பினர்கள் தங்களது ஆலோசனைகளை வழங்கினர்.
நாள் முழுவதும் நடைபெற்ற இக்கூட்டத்தின் போது, கலைகள், அருங்காட்சியகங்கள், கலாச்சார இடங்கள், பல்வேறு அகாடமிகளின் செயல்பாடுகள் மற்றும் அமைச்சகத்தால் நிதியுதவி அளிக்கப்படும் நிறுவனங்களின் செயல்பாடுகள் ஆகியவற்றில் அமைச்சகம் எடுத்து வரும் நடவடிக்கைகள் குறித்தும் ஆலோசிக்கப்பட்டது. இந்திய தொல்பொருள் துறையால் சமீப ஆண்டுகளாக மேற்கொள்ளப்பட்டு வரும் நடவடிக்கைகள் குறித்து விளக்கமளிக்கப்பட்டது.
ஆலோசனைகளை வரவேற்ற கலாச்சார அமைச்சர், இந்தியாவின் மிகச்சிறந்த கலாச்சாரம் மற்றும் பண்பாட்டை ஊக்குவித்து, மேம்படுத்தி பாதுகாப்பதற்கு தேவையான நடவடிக்கைகள் அமைச்சகத்தால் எடுக்கப்படும் என்றார். குறிப்பாக இதுவரை புறக்கணிக்கப்பட்டுள்ளது நமது பாரம்பரியத்தின் பகுதிகளில் இந்த நடவடிக்கைகள் எடுக்கப்படும் என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1729849